આ કેસમાં તંત્ર દ્વારા ખુલાસો કરાયો છે કે મશીન બગડેલું હતું અને તેથી તેને બદલી પણ નાખવામાં આવ્યું છે. માત્ર એક જ મશીનની વાત છે. હજારો મશીન હોય ત્યારે કેટલાક બગડતાં હોય છે અને તેને બદલી પણ નાખવામાં આવતાં હોય છે. ચૂંટણી પંચે પણ વારંવાર સમજાવ્યું છે કે મશીનોમાં વ્યાપક ગરબડ કરવી શક્ય નથી. આ કિસ્સો તાજો જ છે અને વિવાદાસ્પદ છે એટલે તેની તપાસ થઈને મૂળ મામલો શું હતો તે બહાર આવશે, પણ અત્યારે તો ગુજરાતની ચૂંટણી માથે છે ત્યારે ઇવીએમનો વિવાદ ફરી ધ્યાન ખેંચી રહ્યો છે.